ایران ترکیه گه قره تیلگن طبعی گاز صادراتی نی آرتریب یوباره دی. شوندای قلیب ایران نینگ صادرات حجمی نی 60 میلیون متر مکعب گه آرتره دیگن لیگی بلدریلدی. ایران خبر آژانسی ایرنا, کون لیک 36 میلیون متر مکعب بولگن گاز حجمی نینگ ایلک باسقیچ ده 53 و کیین چه لیک ایسه 60 میلیون متر مکعب گه آرتریله دیگن لیگی نی ایسله تیب اوتدی. قوشنی اولکه لر گه گاز صادراتی نی آرتریش گه حرکت ایتیتگن ایران, ترکیه بیلن بولگن کیلیشموچیلیک لر توغری سیده, ترکیه نینگ وارد ایتیتگن گاز مقداری نی آرتریشی تقدیرده گاز نرخی نی توشیریشی نینگ ممکن ایکن لیگی نی بلدردی. ایگیرمه بیش ییل لیق کیلیشو دایره سیده ایران دن هر ییل 10 میلیارد متر مکعب گاز وارد ایتیتگن ترکیه, سونگگی ییل لر ده ایران دن کونده اورته چه 25 میلیون متر مکعب گاز وارد ایتماقده ایدی.
